open-index/open-wikipedia-markdown huggingface dataset:
איאסה אואדה

**איאסה אואדה** (ביפנית: **上田綺世**; נולד ב-28 באוגוסט 1998 במיטו שביפן) הוא כדורגלן יפני המשחק בעמדת החלוץ בקבוצת פיינורד מליגת העל ההולנדית ובנבחרת יפן.

## קריירת מועדונים

### קאשימה אנטלרס
אואדה החל את הקריירה המקצוענית שלו בקאשימה אנטלרס מליגת העל היפנית. הוא ערך 86 הופעות ליגה במדי המועדוו, בהן הבקיע 38 שערים.

### סרקל ברוז'
ב-1 ביולי 2022 חתם אואדה על חוזה לארבע עונות בסרקל ברוז' מליגת העל הבלגית. ב-24 ביולי ערך את הופעת הבכורה שלו במועדון, בהפסד 0–2 לווסטרלו במסגרת המחזור הראשון בליגה לעונת . ב-27 באוגוסט הבקיע את שער הבכורה שלו במועדון, בתיקו 1–1 נגד זולטה ורכם במסגרת המחזור השישי בליגה. את העונה הסדירה סיים אואדה עם 18 שערים וכמלך שערי הקבוצה. אליהם הוסיף 4 שערים בפלייאוף ועוד שער אחד בגביע ובסך הכל סיים את עונת הבכורה שלו עם 23 שערים ב-42 הופעות במדי סרקל ברוז'.

### פיינורד
ב-3 באוגוסט 2023 חתם אואדה בפיינורד מליגת העל ההולנדית על חוזה ל-5 שנים.  ב-13 באוגוסט 2023 ערך אואדה את הופעת הבכורה שלו כשנכנס כמחליף בתיקו 0–0 של קבוצתו נגד פורטונה סיטארד במסגרת המחזור הראשון בליגה בעונת 2023/2024 בליגת העל ההולנדית. ב-3 בספטמבר 2023 כבש אואדה את שער הבכורה שלו עבור פיינורד בניצחון 5–1 על אוטרכט.

## קריירה בינלאומית
אואדה היה חלק מסגל נבחרת יפן לטורניר קופה אמריקה 2019, וערך שלוש הופעות בטורניר. ב-17 ביוני 2019 ערך את הופעת הבכורה שלו בנבחרת, בהפסד 0–4 לנבחרת צ'ילה במסגרת שלב הבתים של הטורניר.

הוא היה חלק מסגל הנבחרת האולימפית של יפן לטורניר הכדורגל באולימפיאדת טוקיו בשנת 2021, וערך שש הופעות בטורניר.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני קאשימה אנטלרס
קטגוריה:כדורגלני סרקל ברוז'
קטגוריה:כדורגלני פיינורד
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:יפנים שנולדו ב-1998
40 הגדולים של וודאפון

**40 הגדולים של וודאפון** (באנגלית: ***The Sky VIP Official Big Top 40***) היא תוכנית רדיו המשודרת בכל יום ראשון בין השעות 16:00-19:00 ברשתות הבירה והלב של גלובל, בהגשת ויל מאנינג. היא החלה במאי 2009 אך התוכנית היא תוכנית-בת של *The Network Chart Show*, שהחלה בספטמבר 1984 ושודרה ב-140 תחנות רדיו מסחריות בממלכה המאוחדת, לאחר שמותגה מחדש מספר פעמים במהלך השנים. ליטל מיקס נחשבת ללהקה עם מרבית השירים שדורגו במקום הראשון במצעד של התוכנית.

## קישורים חיצוניים
* 

## הערות שוליים

קטגוריה:הממלכה המאוחדת: רדיו
קטגוריה:מצעדי מוזיקה בריטיים
פולאר (לחם)

**פולאר** (בפורטוגזית: **Folar**) הוא לחם פורטוגלי מסורתי המוגש בחג הפסחא.

הגרסה הבסיסית של הלחם מורכבת מקמח, סוכר מומס, קינמון ואניס.

ללחם גרסאות שונות והוא עשוי להיות מתוק, מלוח, ממולא בבשר חזיר או בנקניקיית לינגויסה.

נהוג להגיש את הלחם ביום ראשון של הדקלים, בליווי ביצה מבושלת המייצגת לידה מחדש ואת תחיית המתים.

## קישורים חיצוניים

* מתכון של פולאר, באתר Portuguesefood

## הערות שוליים

קטגוריה:המטבח הפורטוגזי
קטגוריה:לחם
מצעדי סינגלי ואלבומי ה-R&B הבריטיים

**מצעד סינגלי ההיפ הופ וה-R&B הבריטי** ו**מצעד אלבומי ההיפ הופ וה-R&B הבריטי** (הידועים גם כ**מצעד הרשמי של ההיפ הופ וה-R&B בממלכה המאוחדת**, **40 סינגלי ההיפ הופ וה-RnB המובילים** ו-**40 אלבומי ההיפ הופ וה-RnB המובילים**', או פשוט ה**מצעד האורבני בממלכה המאוחדת**) הם מצעדי מוזיקת R&B והיפ הופ של 40 שירים, המתבסס על נתונים שנאספו על ידי חברת המצעדים הרשמית (OCC) מטעם תעשיית המוזיקה בממלכה המאוחדת.

## היסטוריה ומצעדים
במהלך אוקטובר 1994 חברת המצעדים הרשמית הקימה מצעד לאלבומים ולסיגנלים מסוגת ה-R&B. אף על פי שהמצעדים אינם זוכים לאיירפליי כלשהו, הם מתפרסמים באתרי האינטרנט של OCC ו-BBC רדיו 1, כמו גם בפרסומים כגון *UKChartsPlus* ו-*Music Week*. מצעדי ה-R&B בממלכה המאוחדת מפורסמים באופן קבוע גם בערוצי מוזיקה כולל Kiss, ,  ו-MTV Hits.

בנוסף לכך, אותם הערוצים שצוינו לעיל מפעילים באופן קבוע את **מצעדי ה-R&B הדיגיטליים הבריטי**, אשר מוצגים ב-4Music.

שני המצעדים גם מלוקטים ומוצגים באתר BBC רדיו 1. הקריטריונים להכללה במצעד אינם ברורים, כיוון שהוא לא בהכרח מסתמך על מיקומם של שירי R&B והיפ הופ במצעד הסינגלים הבריטי.

## קישורים חיצוניים
* 
* 

## הערות שוליים

קטגוריה:מצעדי מוזיקה בריטיים
קטגוריה:מוזיקה שחורה
מצעדי סינגלי ואלבומי הרוק & המטאל הבריטיים

**מצעד סינגלי הרוק & המטאל הבריטי** ו**מצעד אלבומי הרוק & המטאל הבריטי** (באנגלית: **UK Rock & Metal Singles Chart** ו-**UK Rock & Metal Albums Chart**) הם מצעדי מוזיקה המפורסמים בממלכה המאוחדת על ידי חברת המצעדים הרשמית (OCC) כדי לקבוע את 40 הסינגלים והאלבומים הפופולריים ביותר בז'אנר הרוק והבי מטאל. שני המצעדים מורכבים על ידי ה-OCC על בסיס הורדות דיגיטליות, מכירות תקליטים פיזיות וסטרימינג בחנויות קמעונאיות בממלכה המאוחדת. המצעדים מתפרסמים באתר הרשמי של OCC מאז 1994. בעבר, מצעד סינגלי הרוק הבריטי, שנקרא לעיתים מצעד הסינגלים של המטאל, אשר הורכב על ידי CIN, שלימים הפך ל-OCC, התפרסם ב-*Hit Music* מספטמבר 1992 לסירוגין עד פברואר 1997 ולחלופין עם מצעד אלבומי הרוק והמטאל (שלעיתים נקרא מצעד הסינגלים של הרוק והמטאל) וגם עם מצעד המוזיקה העצמאי.

## קישורים חיצוניים
* 
* 

## הערות שוליים

קטגוריה:מצעדי מוזיקה בריטיים
קטגוריה:BBC
קטגוריה:רוק
קטגוריה:1994 בממלכה המאוחדת
מצעד אלבומי הסטרימינג הבריטי

**מצעד אלבומי הסטרימינג הבריטי** () הוא מצעד מוזיקה המבוסס על מספר ההשמעות של אלבומים בפלטפורמות הסטרימינג השונות, כמו ספוטיפיי, דיזר, Google Play Music, אפל מיוזיק וטיידל ב. הוא כולל נתונים הן משירותי הסטרימינג החינמיים והן מהשירותים שכרוכים בתשלום נוסף. הנתונים נאספים על ידי חברת המצעדים הרשמית הבריטית ומפורסמים מדי שבוע באתר הרשמי שלה ובמגזין *Music Week*.

הוצג חראשונה ב-1 במרץ 2015, לאחר שאושרה ההחלטה לשלב נתוני סטרימינג במצעד האלבומים הבריטי. הנוסחה לחישוב מצעד זה לוקחת את המספר הכולל של ההשמעות משתים עשרה הרצועות המצליחות ביותר בגרסה הסטנדרטית של אלבום, ומפחיתה את ההפרש בין שתי הרצועות המושמעות ביותר לבין הממוצע הכללי של השאר. האלבום הראשון שכבש את פסגת המצעד היה *[[x (אלבום של אד שירן)|x]]* של אד שירן עם מכירות סטרימינג העומדות על 3,369 עותקים., האלבום השלישי של שירן, *[[÷ (אלבום של אד שירן)|÷]]*, מחזיק בתואר "האלבום ששהה הכי הרבה זמן במקום הראשון במצעד".

## קישורים חיצוניים
* 

## הערות שוליים

קטגוריה:מצעדי מוזיקה בריטיים
מצעדי הסינגלים והאלבומים העצמאיים הבריטיים

**מצעד הסינגלים העצמאיים הבריטי** ו**מצעד האלבומים העצמאיים הבריטי** הם מצעדים של הסינגלים והאלבומים העצמאיים הנמכרים ביותר, בהתאמה, בממלכה המאוחדת. שני המצעדים הונפקו במקור בינואר 1980, והם ידועים בכינוי: **מצעדי האינדי** (**המצעדים העצמאיים**). הרלוונטיות של המצעדים התמעטה בשנות ה-90, כאשר בעלות על חברות התקליטים הגדולות טשטשו את הגבול בין חברות תקליטים עצמאיות לאלה הגדולות.

מצעדים עצמאיים נפרדים מתפרסמים כעת מדי שבוע על ידי חברת המצעדים הרשמית (OCC).

## היסטוריה
בעקבות הפאנק החלו לקום חברות תקליטים עצמאיות, כמוצא לאמנים שלא היו מוכנים לחתום על חוזים עם חברות תקליטים גדולות, או שלא נחשבו אטרקטיביות מבחינה מסחרית עבור אותן חברות. עד 1978, החלו חברות תקליטים כמו רד צ'רי, ראף טרייד ומיוט, ועד מהרה נוצר מבנה תמיכה, כולל הדפסה, הפצה וקידום עצמאיים. בהמשך לכך, הוקמו מצעדי הסינגלים והאלבומים העצמאיים הבריטי.

עף אף שלמצעדים העצמאיים יש פחות רלוונטיות כיום, חברת המצעדים הרשמית (OCC) עדיין מפרסמת אותם; הם מורכבים מאותם סינגלים מהמצעד הראשי של חברות תקליטים עצמאיות.

## קישורים חיצוניים
* 

## הערות שוליים

קטגוריה:מצעדי מוזיקה בריטיים
מצעדי הסינגלים והאלבומים הסקוטיים

**מצעד האלבומים הסקוטי** (באנגלית: **Scottish Albums Chart**) הוא מצעד שנערך על ידי חברת המצעדים הרשמית הבריטית (OCC), המבוסס על אופן המכירות הפיזיות והדיגיטליות של אלבומים בסקוטלנד, בדומה לשיטת החישוב של מצעד האלבומים הבריטי. **מצעד הסינגלים הסקוטי** (באנגלית: **Scottish Singles Chart**), מתבסס על אופן המכירות הפיזיות והדיגיטליות של אלבומים בסקוטלנד, בדומה לשיטת החישוב של מצעד הסינגלים הבריטי. המצעד הזה לא פורסם מאז 20 בנובמבר 2020. רק מצעד האלבומים ממשיך להתפרסם, כשהוא מבוסס על מכירות פיזיות בלבד.

בשנת 2021 הפכה טיילור סוויפט לאמנית היחידה שהגיעה למקום הראשון במצעד האלבומים הסקוטי עם שני אלבומי הוצאות חוזרות, *[[Fearless (Taylor's Version)]]* ו-*[[Red (Taylor's Version)]]*.

## קישורים חיצוניים
* 
* 

## הערות שוליים

קטגוריה:מצעדי מוזיקה בריטיים
מצעד סינגלי הוויניל הרשמי

**מצעד סינגלי הוויניל הרשמי** (באנגלית: **Official Vinyl Singles Chart**) הוא מצעד מוזיקה שבועי המתפרסם בממלכה המאוחדת. הוא נערך על ידי חברת המצעדים הרשמית (OCC) מטעם תעשיית המוזיקה באזור זה. הוא מפרט את 40 הסינגלים הפופולריים ביותר בפורמט ויניל בכל שבוע. המצעד, יחד עם מצעד אלבומי הוויניל הרשמי המקביל. הוא הושק ב-6 באפריל 2015 במקביל ליום חנות התקליטים, לכבוד העלייה הגדולה בפופולריות של תקליטי ויניל, הן בפורמטי סינגלים והן בפורמטי אלבומים; ב-2014 נמכרו למעלה מ-1.3 מיליון תקליטי ויניל בממלכה המאוחדת בלבד, בפעם הראשונה מאז 1995.

מרטין טלבוט, מנכ"ל חברת המצעדים הרשמית, אמר: "אנו שמחים להשיק את מצעד אלבומי וסינגלי הוויניל הרשמיים הראשונים של הממלכה המאוחדת ב-OfficialCharts.com, ביום חנות התקליטים בסוף השבוע הקרוב. כשמכירות אלבומי ויניל עלו בכמעט 70% כבר השנה, מכורים של ויניל היו יכולים לצבור 2 מיליון יחידות עד סוף השנה הזו – מספר יוצא דופן, אם מחשיבים שהמכירות היו עשירית מזה רק לפני שש שנים. הצמיחה הזו מדגישה את ההתעוררות המתמשכת של הפורמט האהוב הזה, בין אם אתה מעריץ של ארקטיק מאנקיז, נואל גלאגר, לד זפלין או דייוויד בואי".

ב-12 באפריל 2015, "Baby Wants to Ride" מאת פרנקי נאקלס היה לראשון שדורג בראש המצעד. זו הייתה מחווה לנאקלס שכן היה זה יום השנה הראשון למותו.

## קישורים חיצוניים
* 

## הערות שוליים

קטגוריה:מצעדי מוזיקה בריטיים
קטגוריה:2015 בממלכה המאוחדת
מצעד אלבומי הוויניל הרשמי

**מצעד אלבומי הוויניל הרשמי** (באנגלית: **Official Vinyl Albums Chart**) הוא מצעד מוזיקה שבועי ב, שמאורגן על ידי חברת המצעדים הרשמית (OCC). הוא מפרט את ארבעים האלבומים הפופולריים ביותר בפורמט ויניל בכל שבוע. המצעד, יחד עם מצעד סינגלי הוויניל הרשמי, הושק ב-6 באפריל 2015 לרגל חגיגות יום חנות התקליטים, והוצג בתגובה לעלייה החדה בקניית תקליטי ויניל, שירים ואלבומים כאחד. ב-2014 נמכרו למעלה מ-1.3 מיליות עותקי ויניל לראשונה מאז 1995.

 – אמר מנכ"ל חברת המצעדים הרשמית.

## אלבומי הוויניל הנמכרים ביותר

## הערות שוליים

קטגוריה:מצעדי מוזיקה בריטיים
מצעד שירי הסטרימינג הבריטי

**מצעד שירי הסטרימינג הבריטי** (, בשמו הקודם: **Official Streaming Chart**) הוא מצעד מוזיקה המבוסס על מספר ההשמעות של שירים בפלטפורמות הסטרימינג השונות, כמו ספוטיפיי, דיזר, Google Play Music, אפל מיוזיק וטיידל ב. הוא כולל נתונים הן משירותי הסטרימינג החינמיים והן מהשירותים שכרוכים בתשלום נוסף. הנתונים נאספים על ידי חברת המצעדים הרשמית הבריטית ומפורסמים מדי שבוע באתר הרשמי שלה ובמגזין *Music Week*.

החל מהמצעד מתאריך 12 ביולי 2014 – תאריך הכללת נתוני הסטרימינג במצעד הסינגלים הבריטי – אושר מצעד הסטרימינג הרשמי לשימוש. השיר הראשון שהגיע לראש המצעד היה "Sing" של אד שירן.

## קישורים חיצוניים
* 

## הערות שוליים

קטגוריה:מצעדי מוזיקה בריטיים
Exotic

**Exotic** (בעברית: **אֶקזוֹטִי** או **יוֹצֵא דוֹפֶן**) הוא סינגל שהוקלט על ידי השחקנית והזמרת-יוצרת ההודית פריאנקה צ'ופרה, בהשתתפות הראפר אמריקאי פיטבול. הוא יצא לאור ב-9 ביולי 2013, על ידי חברת התקליטים אינטרסקופ רקורדס, 2101 ו-DesiHits, כסינגל שלא מתוך אלבום. הוא נכתב על ידי השתיים, ביחד עם רדוואן שהפיק אותו.

השיר הגיע למקום ה-12 במצעד שירי הדאנס קלאב.

## רקע וכתיבה
"Exotic" נכתב על ידי פיטבול, צ'ופרה ורדוואן והפיק רדוואן. השיר מכיל מילים באנגלית והינדית כאחד. צ'ופרה התראיינה להוליווד ריפורטר על הרכב השיר ועל הכללת מילים בשפה ההינדית: "האלבום הקרוב שלי הוא באנגלית ו-'Exotic' היה בהתחלה גם באנגלית. אך בכל הרצועות שלי אני רוצה שיהיה לי היבט כלשהו של הזהות ההודית שלי. ב-'In My City' יש כלי נגינה הודיים במטרה לתת לו 'טעם'. בשבילי להיות הודית זה מאוד יוצא דופן. לאחר שפיטבול שלח לי את המילים, הצעתי למפיק 'יוצא הדופן' רדוואן שנוכל לשקול לקבל כמה מילים בהינדית".

בתחילת השיר ישנו אזכור לבון ג'ובי, להקת רוק אמריקאית מניו ג'רזי, שנוסדה בשנת 1983 ונקראת על שמו של סולנה, ג'ון בון ג'ובי.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7 מיליון השמעות.

## וידאו קליפ
הווידאו קליפ הרשמי של "Exotic" צולם בסאות' ביץ', מיאמי, בבימויו של אמיל נאוה. הוא מציג את צ'ופרה לובשת מונוקיני באוקיינוס וכן סצנות עם פיטבול שצולמו באחוזה וסצנות שונות ביער. צ'ופרה התראיינה להוליווד ריפורטר וסיפרה: "זה אקזוטי! לדבריי, אקזוטי זה חופים, שמש וריקודים. זה באמת עניין של להרגיש חם וסקסי".

נכון לאוקטובר 2022 עומד מונה הצפיות של הקליפ על למעלה מ-240 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פיטבול
קטגוריה:שירים באנגלית
קטגוריה:שירים מרובי שפות
קטגוריה:שירים שהופקו על ידי רדוואן
קטגוריה:וידאו קליפים שצולמו במיאמי
קטגוריה:שירים על מוזיקאים
קטגוריה:סינגלים בהוצאת אינטרסקופ רקורדס
Map of the Soul: 7

***Map of the Soul: 7*** (בעברית: "**מפת הנשמה: 7**") הוא אלבום האולפן הרביעי בשפה הקוריאנית של להקת הבנים הדרום קוריאנית BTS. הוא יצא לאור ב-21 בפברואר 2020, תחת הוצאת Big Hit Entertainment. האלבום הוא ההרחבה למיני-אלבום שלהם *[[Map of the Soul: Persona]]* והוא מכיל 5 מהשירים שלו.

## הצלחה מסחרית
על פי Gaon, נמכר *Map of the Soul: 7* בלמעלה מ-4.1 מיליון עותקים בתשעת הימים הראשונים לפרסומו, וכך שבר את שיא האלבום הנמכר ביותר בהיסטוריה של דרום קוריאה.

האלבום הגיע לראש מצעד הבילבורד 200, מה שהפך את BTS ללהקה שהציגה ארבעה אלבומים במקום הראשון בזמן הקצר ביותר מאז הביטלס. הסינגל "On" דורג במקום הרביעי במצעד הבילבורד הוט 100 - הדירוג הגבוה ביותר לשיר קיי-פופ אי פעם.

## רשימת רצועות

## היסטוריית יציאות לאור

## קישורים חיצוניים
* 

## הערות שוליים

קטגוריה:אלבומי BTS
קטגוריה:אלבומים בקוריאנית
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת הייב קורפוריישן
דניאלה רוסטיוני

**דניאלה רוסטיוני** (באיטלקית: **Daniele Rustioni**;  נולד ב-18 באפריל 1983) הוא מנצח איטלקי.

## ביוגרפיה
רוסטיוני נולד במילאנו, ולמד פסנתר, עוגב וקומפוזיציה בקונסרבטוריון של מילאנו. הוא שר במקהלת הבנים של לה סקאלה בצעירותו. הוא למד נגינה בצ'לו במשך 3 שנים, ולאחר מכן פסנתר ועוגב.

רוסטיוני למד ניצוח אצל ג'ילברטו סרמבה בקונסרבטוריון של מילאנו ותחת ג'אנלואיג'י גלמטי באקדמיה מוזיקאלה צ'יג'יאנה. בהיותו באקדמיה המלכותית למוזיקה בלונדון, בין המנטורים שלו היה ג'נאנדראה נוזדה, שנתן לו את ההזדמנות לעשות את הופעת הבכורה שלו כמנצח עם התזמורת של תיאטרו רג'יו בטורינו בשנת 2007. בשנים 2008–2009, רוסטיוני היה  אמן צעיר בבית האופרה המלכותית, קובנט גארדן. לאחר מכן הפך לעוזר המנצח של אנטוניו פאפאנו בקובנט גארדן, וכיהן בתפקיד במשך 3 שנים. רוסטיוני ערך את הופעת הבכורה שלו בארצות הברית ביולי 2011 בניצוחו על האופרה מדיאה של לואיג'י כרוביני בפסטיבל גלימרגלאס.

רוסטיוני הפך למנצח אורח ראשי של תזמורת לה טוסקנה בשנת 2011. ביוני 2014 הפך רוסטיוני למנצח הראשי של התזמורת. הוא התפטר כמנצח הראשי של התזמורת בתום עונת 2019–2020. הוא שומר על תפקידו כמנהל אמנותי של התזמורת.

במרץ 2015, האופרה הלאומית של ליון הודיעה על מינויו של רוסטיוני למנצח הראשי הבא שלה, החל מספטמבר 2017. בינואר 2019, תזמורת אלסטר הודיעה על מינויו של רוסטיוני למנצח הראשי הבא שלה, החל מספטמבר 2019, לאחר 3 הופעות קודמות כמנצח אורח בתזמורת. בספטמבר 2022, הודיעה התזמורת במקביל על הארכת חוזהו של רוסטיוני ל-2024 ועל העלאה מיידית של התואר למנהל מוזיקלי.

רוסטיוני נשוי לכנרת האיטלקייה-אמריקאית פרנצ'סקה דגו. בני הזוג הקליטו יחד קונצ'רטו לכינור של פאגאניני וולף-פרארי עבור דויטשה גרמופון, שם ההקלטה של הקונצ'רטו לכינור וולף-פרארי נלקחה מהופעת הבכורה בבריטניה בברמינגהאם, עם התזמורת הסימפונית של ברמינגהאם. עבור סוני קלאסיק, רוסטיוני הקליט מוזיקה של ג'ורג'יו פדריקו גדיני, ואלבום של אריות אופרה עם ארווין שרוט.

## קישורים חיצוניים
* 
* 

קטגוריה:מנצחים איטלקים
קטגוריה:מנצחי אופרה
קטגוריה:איטלקים שנולדו ב-1983
סבולאדה

**סבולאדה** (בפורטוגזית: **Cebolada**) הוא מאכל פורטוגלי המבוסס על בצל ועגבניות מבושלים.

המאכל מורכב משמן זית, בצל, עגבניות, שום, פלפל ופטרוזיליה שאותם מערבבים יחד ומבשלים בבישול איטי.

למאכל גרסאות שונות ומלבד הגרסה הבסיסית, קיימות גם גרסאות עם יין לבן, חומץ וחמאה.

נהוג לצרוך את המאכל כארוחה עיקרית בליווי תפוחי אדמה מטוגנים, בשר בקר או דג.

## קישורים חיצוניים

* מתכון של סבולאדה, באתר Tasteatlas

## הערות שוליים

קטגוריה:המטבח הפורטוגזי
קטגוריה:מאכלי בשר חזיר
בריאן אמבומו

**בריאן אמבומו** (בצרפתית: **Bryan Mbeumo**; נולד ב-7 באוגוסט 1999 באבאלו שבצרפת) הוא כדורגלן קמרוני יליד צרפת המשחק בעמדת קשר הכנף בקבוצת מנצ'סטר יונייטד מהפרמייר ליג ובנבחרת קמרון.

## קריירת מועדונים
אמבומו גדל במחלקות הנוער של CI אבאלונה ובורוגווה-ז'אלו. בשנת 2013 הגיע למחלקת הנוער של טרואה. ב-17 בפברואר 2018 ערך את הופעת הבכורה שלו בקבוצה הבוגרת של המועדון, בניצחון 0–1 על מץ במסגרת המחזור ה-26 בליגת העל הצרפתית לעונת 2017/2018. בסך הכל ערך 42 הופעות ליגה במדי המועדון, בהן הבקיע 11 שערים.

ב-5 באוגוסט 2019 חתם אמבומו בברנטפורד מהפוטבול ליג צ'מפיונשיפ. בעונת 2024/2025 רשם במדי הקבוצה 20 שערי פרמייר ליג. 

ב-21 ביולי 2025 חתם אמבומו במנצ'סטר יונייטד בחוזה ל-5 שנים תמורת 65 מיליון אירו ועוד כשישה מיליון אירו בבונוסים.
## קריירה בינלאומית
ב-23 בספטמבר 2022 ערך אמבומו את הופעת הבכורה שלו בנבחרת קמרון, בהפסד 0–2 לנבחרת אוזבקיסטן במשחק ידידות.

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני טרואה
קטגוריה:כדורגלני ברנטפורד
קטגוריה:כדורגלני מנצ'סטר יונייטד
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:כדורגלני מונדיאל 2022
קטגוריה:קמרונים שנולדו ב-1999
Shirt

**Shirt** (בעברית: **חולצה**) הוא שיר שהוקלט על ידי הזמרת-יוצרת האמריקאית סיזה. השיר יצא לאור ב-28 באוקטובר 2022, על ידי חברות התקליטים RCA רקורדס וטופ דואוג אנטרטיינמנט, כסינגל מתוך האלבום **.

## רקע והוצאה
סיזה פרסמה לראשונה קטע מהשיר בעמוד הטיקטוק שלה בדצמבר 2020. תוך חודש השיר הפך לוויראלי באפליקציה, מה שגרם לה להצטרף לטרנד ולפרסם את עצמה רוקדת לצליליו. ב-28 בינואר, דיברה על כוונתה להוציא את השיר בהמשך שנת 2022. בהתבסס על המילים שלו, מעריצים וצופים התייחסו לשיר "Shirt" ו-"Bloodstain". קטע ארוך מתוכו הושמע בקליפ של "Good Days", שיצא ב-4 במרץ 2021. ב-2 ביולי 2021, היא ביצעה קטע מהשיר כחלק מהופעה בשידור חי. במהלך הופעה ב-Mad Cool ב-10 ביולי 2022, חשפה שהראפרית והזמרת האמריקאית דוג'ה קאט אמורה להשתתף ברמיקס של השיר. ב-16 באוקטובר, כשהופיעה באוסטין סיטי לימיטס, אישרה סיזה שמועות שהשיר היה אמור לצאת ב-14 באוקטובר. ההוצאה נדחתה עקב חוסר שביעות הרצון של סיזה מהווידאו קליפ. ב-21 באוקטובר, השיר הוכנס בטעות לשירותי הסטרימינג והוסר באופן מיידי.

## וידאו קליפ
ב-14 באוקטובר, סיזה הצהירה שזה עתה מתבצעות עריכות אחרונות לווידאו קליפ הרשמי של "Shirt". הזמרת פרסמה תצוגה מקדימה ברשתות החברתיות שלה ב-26 באוקטובר. סיזה נראתה משוחחת עם גבר, בגילומו של לקית' סטנפילד. הקליפ, בבימויו של דייב מאיירס, יצא לאור ב-28 באוקטובר.

כמו בסינגלים הקודמים שלה, הסוף כולל קטע של שיר אחר שעומד לצאת. היא חשפה את השיר שנקרא "Blind" ברשתות החברתיות שלה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיזה
קטגוריה:שירים באנגלית
קטגוריה:שירים על ביגוד ואופנה
קטגוריה:שירי פלטינה משולשת בארצות הברית
קטגוריה:שירי פלטינה באוסטרליה
קטגוריה:סינגלים בהוצאת RCA רקורדס
קטגוריה:סינגלים בהוצאת טופ דואוג אנטרטיינמט
פדרו (כדורגלן יליד 1997)

**פדרו גילרמה אבראו דוס סנטוס** (בפורטוגזית: **Pedro Guilherme Abreu dos Santos**; נולד ב-20 ביוני 1997) הוא כדורגלן ברזילאי המשחק בעמדת החלוץ בקבוצת פלמנגו מליגת העל הברזילאית ובנבחרת ברזיל.

## קריירת מועדונים
פדרו נולד בריו דה ז'ניירו שבברזיל וגדל במחלקות הנוער של פלמנגו, דוקקסיאסנסה, ארטסול ופלומיננסה. הוא החל את הקריירה המקצוענית שלו בקבוצה הבוגרת של פלומיננסה במסגרת ליגת העל הברזילאית, במדיה ערך 70 הופעות ליגה והבקיע 26 שערים.

ב-2 בספטמבר 2019 חתם פדרו על חוזה לחמש עונות בפיורנטינה מהסרייה א'. ב-3 בנובמבר ערך את הופעת הבכורה שלו במועדון, בתיקו 1-1 נגד פארמה במסגרת המחזור ה-11 בליגה לעונת 2019/2020. בסך הכל ערך ארבע הופעות ליגה במדי המועדון.

ב-23 בינואר 2020 הושאל פדרו לפלמנגו מליגת העל הברזילאית. ב-9 בדצמבר 2020 חתם על חוזה קבוע במועדון.
זכה בתואר כדורגלן השנה באמריקה הדרומית לשנת 2022.

## קריירה בינלאומית
ב-13 בנובמבר 2020 ערך פדרו את הופעת הבכורה שלו בנבחרת ברזיל, בניצחון 1-0 על נבחרת ונצואלה במסגרת מוקדמות מונדיאל 2022. ב-27 בספטמבר 2022 הבקיע את שער הבכורה שלו בנבחרת, בניצחון 5-1 על נבחרת תוניסיה במשחק ידידות.

נכלל בסגל נבחרת ברזיל לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלומיננסה
קטגוריה:כדורגלני פיורנטינה
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:ברזילאים שנולדו ב-1997
אוליבייה אנצ'אם

**ז'ול אוליבייה אנצ'אם** (בצרפתית: **Jules Olivier Ntcham**; נולד ב-9 בפברואר 1996 בלונג'מאו שבצרפת) הוא כדורגלן קמרוני יליד צרפת המשחק בעמדת הקשר בקבוצת סמסונספור ובנבחרת קמרון.

## קריירת מועדונים
אנצ'אם גדל במחלקות הנוער של פריז, לה האבר ומנצ'סטר סיטי.

ב-31 ביולי 2015 הושאל למשך שתי עונות ממנצ'סטר סיטי לגנואה מהסרייה א'. ב-23 באוגוסט שיחק לראשונה במועדון, בהפסד 0–1 לפלרמו במסגרת המחזור הראשון בליגה לעונת 2015/2016. בסך הכול ערך 37 הופעות ליגה במדי המועדון במהלך תקופת ההשאלה, בהן הבקיע שלושה שערים.

ב-12 ביולי 2017 חתם על חוזה לארבע עונות בסלטיק מליגת העל הסקוטית. בסך הכול שיחק ב-86 משחקי ליגה במדי המועדון, בהן הבקיע 13 שערים. הוא זכה עם המועדון שלוש פעמים באליפות סקוטלנד, שלוש פעמים בגביע הסקוטי ושלוש פעמים בגביע הליגה הסקוטית.

ב-1 בפברואר 2021 הושאל למשך חצי עונה לאולימפיק מרסיי מליגת העל הצרפתית. ב-10 בפברואר ערך את הופעת הבכורה שלו במועדון, בניצחון 0–2 על אוסר במסגרת הגביע הצרפתי. ב-14 בפברואר ערך את משחק הבכורה בליגה בליגה, בתיקו 0-0 עם ז'ירונדן דה בורדו במסגרת המחזור ה-25 בליגה לעונת 2020/2021. בסך הכול שיחק בארבעה משחקים ליגה במהלך תקופת ההשאלה.

ב-1 בספטמבר 2021 חתם בסוונסי סיטי מהפוטבול ליג צ'מפיונשיפ. ב-11 בספטמבר ערך הופעת בכורה בתיקו 0-0 עם האל סיטי במסגרת המחזור השישי בליגה לעונת . ב-18 בספטמבר הבקיע את שער הבכורה שלו במועדון, בתיקו 3-3 עם לוטון טאון במסגרת המחזור השמיני בליגה. בעונתו הראשונה במועדון ערך 37 הופעות ליגה, בהן הבקיע ארבעה שערים.

## קריירה בינלאומית
ב-23 בספטמבר 2022 שיחק לראשונה בנבחרת קמרון, בהפסד 0–2 לנבחרת אוזבקיסטן במשחק ידידות.

נכלל בסגל נבחרת קמרון לטורניר מונדיאל 2022.

נכלל בסגל נבחרת קמרון לטורניר גביע אפריקה לאומות 2023.

## תארים
;סלטיק
* אליפות סקוטלנד (3): 2017/2018, 2018/2019, 2019/2020
* הגביע הסקוטי (3): 2017/2018, 2018/2019, 2019/2020
* גביע הליגה הסקוטית (3): 2017/2018, 2018/2019, 2019/2020

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני מנצ'סטר סיטי
קטגוריה:כדורגלני גנואה
קטגוריה:כדורגלני סלטיק
קטגוריה:כדורגלני אולימפיק מרסיי
קטגוריה:כדורגלני סוונזי סיטי
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני סמסונספור
קטגוריה:קמרונים שנולדו ב-1996
יחסי איסלנד–קניה

**יחסי איסלנד–קניה** הם היחסים הדיפלומטיים בין איסלנד לקניה.

## סקירה כללית
איסלנד כוננה יחסים דיפלומטיים עם קניה ב-30 באוקטובר 1973. מוסדות וחברות איסלנדיות פעילים בתחומים רבים של ניצול אנרגיה גאותרמית בקניה כבר שנים, הן מוסדות ציבוריים והן חברות איסלנדיות. בנוסף, 120 קנייתים הוכשרו באיסלנד וכן התקיימו קורסים בקניה בתחום הגאותרמי. איסלנד גם הייתה מעורבת גם בפיתוח מרכז ידע והדרכה בקניה, שנועד לשרת מדינות על הבקע הסורי-אפריקני בפיתוח אנרגיה גאותרמית, אך קניה היא כיום מובילה בתחום האנרגיה הגאותרמית באפריקה.

## נציגויות דיפלומטיות
* קניה מיוצגת באיסלנד באמצעות שגרירותה בסטוקהולם, שוודיה.
* איסלנד מיוצגת בקניה באמצעות שגרירותה בקמפלה, אוגנדה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איחוד האמירויות הערביות – איסלנד

**יחסי איחוד האמירויות הערביות–איסלנד** הם היחסים הדיפלומטיים בין איחוד האמירויות הערביות לאיסלנד.

## סקירה כללית
איסלנד כוננה יחסים דיפלומטיים עם איחוד האמירויות הערביות ב-17 בספטמבר 2003. מאז 2006, איסלנד ואיחוד האמירויות משתפות פעולה בתחום של מקורות אנרגיה מתחדשים. מומחים איסלנדים בתחום סיפקו, למשל, ייעוץ בנושא אנרגיה גיאותרמית. סטודנטים איסלנדים הוזמנו ללמוד במכללה טכנית באיחוד האמירויות ומשקיעים מקומיים הביעו עניין בהשתתפות בפרויקטים של אנרגיה גאותרמית עם חברות איסלנדיות. במאי 2009 שר החוץ של איחוד האמירויות הערביות שייח' עבדאללה בן זאיד אאל נהיאן ערך ביקור רשמי באיסלנד ביחס לשיתוף הפעולה של איסלנד ואיחוד האמירויות בתחום האנרגיה המתחדשת ונפגש עם שרת התעשייה של איסלנד, קטרין יוליוסדטון. ב-18 באוקטובר 2020 נורה בנט מוחמד אל כעבי, שרת התרבות והנוער של איחוד האמירויות הערביות, קיימה דיון עם ליליה דוג אלפרדסדור, שרת החינוך, המדע והתרבות של איסלנד, כדי לסקור אפשרויות לחיזוק התרבות והיצירה בין המדינות.

## נציגויות דיפלומטיות
* איחוד האמירויות הערביות מיוצגת באיסלנד באמצעות שגרירותה בלונדון, הממלכה המאוחדת.
* איסלנד מיוצגת באיחוד האמירויות הערביות באמצעות שגרירותה בלונדון, הממלכה המאוחדת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד – ערב הסעודית

**יחסי איסלנד–ערב הסעודית** הם היחסים הדיפלומטיים בין איסלנד לערב הסעודית.

## סקירה כללית
איסלנד כוננה יחסים דיפלומטיים עם ערב הסעודית ב-15 בינואר 1982. במרץ 2019 איסלנד הובילה יוזמה משותפת במועצת האומות המאוחדות לזכויות אדם בז'נבה הקוראת לסעודיה לשפר את מצב זכויות האדם שלה. ההצהרה גינתה גם את חיסולו של העיתונאי ג'מאל ח'אשוקג'י, בדרישה לחקור חקירה עצמאית ובלתי משוחדת של רציחתו וכי האחראים יועמדו לדין.

## נציגויות דיפלומטיות
* ערב הסעודית מיוצגת באיסלנד באמצעות שגרירותה בסטוקהולם, שוודיה.
* איסלנד מיוצגת בערב הסעודית באמצעות שגרירותה בלונדון, הממלכה המאוחדת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ESound

**eSound** הוא שירות הזרמת מוזיקה דיגיטלי המאפשר הזרמה של שירים. השירות כולל מעל ל-150 מיליון שירים הזמינים להאזנה בעשרות מדינות ברחבי העולם וביניהן ישראל.

התוכנה נוצרה על ידי חברת "Spicy Sparks S.R.L" כתחליף לשירותי ההשמעה המובילים כגון ספוטיפיי ואפל מיוזיק שבהם ישנם הגבלות על מצב האזנה, קצב הזרמת הנתונים, קצב הדילוג בין השירים ומצב השמעה לא מקוונת עבור המשתמשים בתוכנית החינמית בעוד שב-eSound, השירותים האלו ניתנים במלואם למשתמשים, וההגבלה היחידה למשתמשים בשירותים החינמיים היא בגישה למילות השירים ובהשמעת פרסומות.

השירות זמין לרוב המכשירים המודרניים כולל מחשבי Windows, macOS, Linux וגם בסמארטפונים וטאבלטים המריצים iOS ואנדרואיד. ניתן לדפדף ולחפש מוזיקה לפי אמן, אלבום, ז'אנר. כמו כן, התוכנה מאפשרת יצירת פלייליסטים מקוריים בנוסף לפלייליסטים העומדים לרשות המשתמשים כגון רשימות השירים המובילים לפי מדינות ומקבצי שירים על פי ז'אנר מוזיקלי.

## קישורים חיצוניים

## הערות שוליים

קטגוריה:שירותי הזרמת מוזיקה
יחסי איסלנד–מצרים

**יחסי איסלנד–מצרים** הם היחסים הדיפלומטיים בין איסלנד למצרים.

## סקירה כללית
איסלנד כוננה יחסים דיפלומטיים עם מצרים ב-20 במאי 1968. הסכם הסחר החופשי של מצרים עם איגוד הסחר החופשי האירופי (EFTA), הכולל גם את איסלנד, נכנס לתוקף בשנת 2007. משלחות ממדינות EFTA וממצרים התכנסו בז'נבה ב-15 וב-16 ביוני 2016 כדי לטפל בסוגיות של יישום הסכם הסחר החופשי שלהן, לרבות היחסים הכלכליים בין שני הצדדים ונושאים הקשורים למכס, כמו גם תחומים של העמקה אפשרית של קשרי הסחר.

## נציגויות דיפלומטיות
* מצרים אינה מיוצגת באיסלנד לא בדרג השגרירות ולא בדרג הקונסוליה.
* איסלנד מיוצגת במצרים באמצעות שגרירותה באוסלו, נורווגיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איסלנד–מרוקו

**יחסי איסלנד–מרוקו** הם היחסים הדיפלומטיים בין איסלנד למרוקו.

## סקירה כללית
איסלנד כוננה יחסים דיפלומטיים עם מרוקו ב-24 בספטמבר 1985. ב-3 באפריל 2019 משלחת בת שלושה חברים מחזית פוליסריו, שבראשה עמד בראהים גאלי, נשיא רפובליקת סהרה הערבית הדמוקרטית, ביקרה ברייקיאוויק, ונפגשה עם ראש הממשלה קתרין יקובסדוטיר. דווח כי עאלי ביקש תמיכה מאיסלנד במאבקה של החזית ל"דה-קולוניזציה" של סהרה המערבית. בתגובה, ראש הממשלה יקובסדוטיר "הביעה את התעניינותה של ממשלתה בסהרה המערבית", על פי שירות העיתונאים Sahara שבבעלות פוליסריו, ובנוסף אמרה כי ארצה עוקבת מקרוב אחר הסכסוך הטריטוריאלי של מערב סהרה והיא "מחויבת למאמצי הסדר, בהתאם להחלטות האו"ם ולאמנה". המהלך בא בניגוד לעמדת מרוקו הטוענת לבעלותה על סהרה המערבית.

## נציגויות דיפלומטיות
* מרוקו מיוצגת באיסלנד באמצעות שגרירותה באוסלו, נורווגיה.
* איסלנד מיוצגת במרוקו באמצעות שגרירותה בפריז, צרפת, ובנוסף מחזיקה קונסוליות בקזבלנקה ובטנג'יר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יובל שניידרמן

**יובל אריה שניידרמן** (נולד ב-9 בדצמבר 2002) הוא כדורסלן ישראלי המשחק בעמדת הרכז בהפועל גליל עליון מליגת העל בכדורסל.

## קריירת נוער
שניידרמן החל את דרכו במחלקת הנוער של הפועל ירושלים, אותה אהד מילדות. הוא שיחק במדי קבוצת הכדורסל של תיכון הימלפרב בירושלים והצעיד אותו לזכייה באליפות הישיבות התיכוניות.

## קריירה מקצועית
ב-19 בנובמבר 2020 רשם שניידרמן את הופעת הבכורה שלו בליגת העל בכדורסל, כשקלע 3 נקודות ב-10 דקות בניצחון 111–77 על מכבי חיפה במסגרת המחזור השני של עונת .

בקיץ 2021 שיחק במדי נבחרת העתודה של ישראל בטורניר הצ'לנג'ר בכרתים, יוון, שהתקיים במקום אליפות אירופה עד גיל 20 בשל מגפת הקורונה.

ב-8 בינואר 2022 הושאל שניידרמן עד סיום עונת  למכבי ראשון לציון. בסיום העונה ירדה הקבוצה לליגה הלאומית, אך במחזור האחרון נגד הפועל באר שבע קלע שניידרמן את שיא הקריירה שלו, 15 נקודות יחד עם 6 אסיסטים ו-18 נקודות מדד.

ב-3 באוגוסט 2022 חתם שניידרמן בהפועל גלבוע גליל, לאחר שכבר סיכם בעולה החדשה לליגה, עירוני קריית אתא. בנובמבר 2022 נפצע בברכו ולא חזר לשחק עד לסיום עונת , בה ירדה קבוצתו לליגת המשנה.

ב-18 ביולי 2023 חתם במכבי עירוני רמת גן, העולה החדשה לליגת העל, לשלוש שנים.

ב-30 ביוני 2024 חתם לשנתיים בעירוני קריית אתא מליגת העל.

ב-22 באוקטובר 2025 חתם בהפועל גליל עליון.

## קישורים חיצוניים

*פרופיל, באתר מנהלת ליגת העל בכדורסל
*פרופיל, באתר פיב"א

## הערות שוליים

קטגוריה:כדורסלנים ישראלים
קטגוריה:ירושלים: כדורסלנים
קטגוריה:בוגרי תיכון הימלפרב
קטגוריה:כדורסלני הפועל ירושלים
קטגוריה:כדורסלני מכבי ראשון לציון
קטגוריה:כדורסלני הפועל גלבוע גליל
קטגוריה:כדורסלני מכבי עירוני רמת גן
קטגוריה:כדורסלני עירוני קריית אתא
קטגוריה:כדורסלני הפועל גליל עליון
קטגוריה:ישראלים שנולדו ב-2002
גוסטבו חימנו

**גוסטבו חימנו** (בספרדית: **Gustavo Gimeno**; נולד ב-1976) הוא מנצח ספרדי. כיום הוא המנצח הראשי של התזמורת הפילהרמונית של לוקסמבורג ומנהל מוזיקלי של התזמורת הסימפונית של טורונטו. הוא המנהל המוזיקלי של התיאטרון המלכותי של מדריד ושל התזמורת הסימפונית של מדריד.

## ביוגרפיה
גוסטבו חימנו נולד בוולנסיה והוא בנו של קלרינתן, חימנו למד נגינה בכלי הקשה ובפסנתר בצעירותו. אחיו הגדול למד נגינה בקלרינט ובכינור.

חימנו הצטרף לסקציית כלי ההקשה של תזמורת הקונצרטחבאו המלכותית בשנת 2001, ובאפריל 2002 מונה לנגן כלי ההקשה הראשי של תזמורת הקונצרטחבאו המלכותית. במהלך הקריירה שלו בתזמורת, חימנו המשיך את לימודיו בקונסרבטוריון של אמסטרדם, עם התמקדות בניצוח. הוא קיבל עידוד והדרכה ממאריס יאנסונס, והפך לעוזר מנצח ליאנסונס בקונצרטחבאו. הוא השתתף בניצוח כיתות אמן עם אד ספאנחארד, איוואן פישר והנס מונק. חימנו גם מינה את קלאודיו אבאדו וברנרד הייטינק בין מורי הניצוח האחרים שלו. בפרט, הוא סייע לאבאדו בתזמורת מוצרט (בולוניה) ובתזמורת פסטיבל לוצרן.

גוסטבו חימנו צבר ניסיון נוסף בניצוח עם תזמורות אחרות באמסטרדם. מ-2009 עד 2012, הוא היה המנצח הראשי של התזמורת הסימפונית של אמסטרדם. לאחר מכן היה המנצח הראשי של Het Orkest באמסטרדם מ-2012 עד 2013. הוא עזב את תזמורת הקונצרטחבאו המלכותית ב-2013 כדי להקדיש את הקריירה שלו לניצוח. גימנו הגיע לתשומת לב בינלאומית גדולה יותר בפברואר 2014 בהופעת אורח עם תזמורת הקונצרטחבאו המלכותית, במקום מאריס יאנסונס, בקונצרט שכלל את הבכורה ההולנדית של הקונצ'רטו לפסנתר מס' 2 מאת מגנוס לינדברג.

חימנו הפך למנצח הראשי של התזמורת הפילהרמונית של לוקסמבורג בתחילת עונת 2015–2016, תפקידו הראשון בתזמורת במשרה מלאה, עם חוזה ראשוני של ארבע שנים. במרץ 2017, תזמורת לוקסמבורג הודיעה על הארכת חוזהו של גימנו עד לעונת 2021–2022. גוסטבו ביצע מספר הקלטות מסחריות עם תזמורת לוקסמבורג עבור הלייבל Pentatonn. גימנו אמור לסיים את כהונתו בתזמורת בתום עונת 2024–2025.

בפברואר 2018, חימנו ניצח לראשונה על התזמורת הסימפונית של טורונטו. על בסיס הופעת אורח זו, תזמורת טורונטו הודיעה על מינויו של חימנו למנהל המוזיקלי הבא שלה, החל מעונת 2020–2021, עם חוזה ראשוני לחמש שנים. בשנת 2019, חימנו ניצח לראשונה בתיאטרון המלכותי של מדריד, וחזר באפריל 2022 כדי להנחות את ההפקה של המלאך הלוהט (אופרה). ביולי 2022, התיאטרון המלכותי של מדריד והתזמורת הסימפונית של מדריד הודיעו על מינויו של חימנו למנהל המוזיקלי הבא שלו, החל בעונת 2025–2026, עם חוזה ראשוני לחמש שנים.

בישראל ניצח חימנו על התזמורת הפילהרמונית הישראלית.

גוסטבו חימנו ומשפחתו מתגוררים באמסטרדם.

## קישורים חיצוניים

* 
* 

קטגוריה:מנצחי אופרה
קטגוריה:מנצחים ספרדים
קטגוריה:מוזיקאים ספרדים
קטגוריה:ספרדים שנולדו ב-1976
יחסי יוון–קמרון

**יחסי יוון–קמרון** הם יחסי החוץ בין יוון לקמרון.

## סקירה כללית
היחסים בין יוון לקמרון די טובים למרות העובדה שהסנקציות שהטיל האיחוד האירופי נגד המדינה עדיין לא הוסרו לחלוטין. בעבר החזיקה יוון שגרירות ביאונדה, אולם היא נסגרה ביולי 2009, ומאז יוון מיוצגת בקמרון באמצעות שגרירותה באבוג'ה, ניגריה. יוון מעניקה לקמרון מלגות אקדמיות וצבאיות. מספר יוונים התיישבו בקמרון החל משנת 1919. בשנת 1985 מנתה הקהילה היוונית כ-1,500 איש. כיום ישנם כ-300 תושבי קבע וכ-100 תושבים עונתיים במהלך קטיף הקפה והקקאו. כולם אנשי עסקים או מנהלי חברות מצליחים ורובם הקימו עסקים משלהם ביוון. יאונדה היא מקום מושבה של הארכיבישוף של קמרון ומרכז אפריקה של פטריארכיית אלכסנדריה. הארכיבישוף מבצע גם עבודת מיסיונריות וכבר הקים כמה כנסיות בקמרון.

## נציגויות דיפלומטיות
* יוון מיוצגת בקמרון באמצעות שגרירותה באבוג'ה, ניגריה, ובנוסף מחזיקה קונסוליות כבוד ביאונדה ובדואלה.
* קמרון מיוצגת ביוון באמצעות שגרירותה בפריז, צרפת.

## קישורים חיצוניים

* יחסי יוון–קמרון באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
פיגוע הירי ליד גבעת האבות

**פיגוע הירי ליד גבעת האבות** הוא פיגוע ירי שאירע במוצאי שבת, 29 באוקטובר 2022 ה' בחשוון תשפ"ג, ליד חסם ציון שבסמוך לקריית ארבע, ובו מחבל המשתייך לארגון הטרור חמאס רצח את רונן חנניה ופצע ארבעה נוספים, בהם את איש כוחות ההצלה עופר אוחנה באורח קשה. המחבל חוסל על ידי רבש"ץ היישוב, שדרס אותו, ונורה על ידי קצין גולני בחופשה.

## רקע
במאי 2022 פתח צה"ל, בהוראת שר הביטחון בני גנץ, את חסם "אשמורת" שהיה סגור למעבר כלי רכב פלסטיניים במשך 20 שנה בעקבות פיגועי ירי שבוצעו על הציר. עופר אוחנה, שנפצע קשה בפיגוע, התריע אז מפני הסכנה שבדבר, וקרא להיאבק על סגירתו כדי למנוע פיגועים עתידיים. גם אליהו ליבמן, ראש מועצת קריית ארבע, התריע על הסכנה בפתיחת החסם.

## הפיגוע
במוצאי שבת, 29 באוקטובר 2022 סמוך לשעה 20:53, מחבל פלסטיני, מוחמד כמאל אל-ג'עברי מהשכונה קייזון צפונית לקריית ארבע, ששימש כמורה בבית ספר יסודי בחברון, ואחיו של המחבל ואא'ל אל-ג'עברי מבצע הפיגוע בבית חגי ששוחרר וגורש לעזה בעסקת שליט, והמשתייך לזרוע הצבאית של ארגון הטרור חמאס, הגיע עם רכבו למכולת של פלסטיני הממוקמת על ציר שנמצא סמוך לקריית ארבע ומחבר בין העיר חברון לקריית ארבע – ציר "דרך לפיד" (על שם בני משפחת לפיד שנרצחו במקום בשנת 1993). הציר נמצא סמוך לשכונת גבעת האבות בצפון-מערב קריית ארבע. המחבל חנה ליד המכולת וירה מתוך הרכב עם רובה M16 מהמושב האחורי, לעבר רונן חנניה הי"ד ובנו דניאל, שנפצע קל. רונן, בשנות ה-50 לחייו, נפצע אנושות מהירי בראשו, ומת מפצעיו. דניאל ברח למכולת והזעיק עזרה.

לאחר מכן, המחבל הניע את רכבו וחזר לכיוון חברון לכפר דרך החסם שנפתח, ולאחר כ-400 מטר עצר את רכבו בצד הכביש. 8 דקות לאחר מכן, אחרי שחזר רגלית למקום, הוא פתח באש לעבר שני אנשי רפואה מקרית ארבע שקפצו למקום, בהם חובש "הצלה ללא גבולות" עופר אוחנה, שנפצע קשה. פלסטיני עובר אורח נפצע אף הוא מהירי באורח קל. אמבולנס "הסהר האדום" שעבר במקום בזמן הירי ברח מהזירה לכיוון חברון. קב"ט היישוב היהודי בחברון שהגיע לזירת הפיגוע יחד עם קצין גולני בחופשה נתקלו במחבל שעמד בסמוך למכולת וניהלו איתו קרב ירי. רבש"ץ היישוב שהגיע למקום דרס את המחבל, וקצין גולני בחופשה ירה בו והרגו.

בחלק הפלסטיני של חברון ובעזה חילקו ממתקים לעוברים ושבים וירו זיקוקים עם הישמע דבר הפיגוע.

## ענישה
ב-26 בדצמבר 2022, מפקד פיקוד המרכז חתם על צו הריסה לבית המחבל, וב-16 בפברואר 2023 נהרסה הקומה העליונה בלבד בה התגורר המחבל.

## קישורים חיצוניים
* 
* 
* 
* 

## הערות שוליים

קטגוריה:טרור פלסטיני
גבעת האבות
גבעת האבות
גבעת האבות
גבעת האבות
יחסי גינאה ביסאו – יוון

**יחסי גינאה ביסאו–יוון** הם יחסי החוץ בין יוון לגינאה ביסאו.

## סקירה כללית
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. שתי המדינות משתפות פעולה בארגונים בינלאומיים, ובכלל זה באו"ם. אין קהילה יוונית או קונסוליית כבוד בגינאה ביסאו.

## נציגויות דיפלומטיות
* יוון מיוצגת בגינאה ביסאו באמצעות שגרירותה בדקר, סנגל.
* גינאה ביסאו אינה מיוצגת ביוון לא בדרג השגרירות ולא בדרג הקונסוליה.

## קישורים חיצוניים

* יחסי גינאה ביסאו–יוון באתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גינאה ביסאו – טורקיה

**יחסי גינאה-ביסאו–טורקיה** הם יחסי החוץ בין גינאה-ביסאו לטורקיה.

## יחסים דיפלומטיים
טורקיה סייעה ליצור תשתית לחינוך של גינאה-ביסאו שהייתה חסרה בשל מדיניות פורטוגזית. ה-missão civilizadora הפורטוגזי, במילותיו של הקרדינל מנואל גונסאלבס סריירה ב-1960, היה אמור ללמד את הילידים לכתוב, לקרוא ולספור, אך לא להפוך אותם לרופאים. טורקיה - באמצעות TIKA - נתנה סיוע נרחב בבניית בתי ספר מעבר ל-ensinos de adaptação הבסיסיים שהותירו אחריהם הפורטוגזים.

## יחסים כלכליים
נפח הסחר בין שתי המדינות הסתכם בשווי 4.95 מיליון דולר בשנת 2019.

## נציגויות דיפלומטיות
* טורקיה מחזיקה בגינאה ביסאו שגרירות בביסאו.
* גינאה ביסאו מחזיקה בטורקיה שגרירות באנקרה.

## הערות שוליים

קטגוריה:ערכים ללא קטגוריות פיזיות - יחסי חוץ
הכי הרעשנים: חג המולד

**הכי הרעשנים: חג המולד** (באנגלית: **A Loud House Christmas**) הוא סרט חג מולד טלוויזיוני אמריקאי בלייב אקשן, שבוים על ידי ג'ונתן ג'אדג' על פי תסריט מאת ליז מאסי, המבוסס על סדרת ההנפשה של ניקלודיאון, "הרעשנים".

הסרט שודר לראשונה בארצות הברית בערוץ ניקלודיאון ובשירות פרמאונט+ ב-26 בנובמבר 2021. הסרט שודר לראשונה בישראל ב-24 בדצמבר 2023 בדיבוב העברי בערוץ ניקלודיאון. לכבוד בואם של חנוכה וחג המולד, הסרט ישודר שוב בדיבוב העברי בערוץ ניקלודיאון ב-25 בדצמבר 2024.

## תקציר העלילה
לינקולן רעש מתרגש במיוחד לקראת בואו של חג המולד, שכן מדובר ביום היחיד בשנה שבו כל משפחת רעש מתכנסת. עם זאת – השנה, ללורי, לונה ולואן תוכניות חג המולד משלהן; בעקבות כך, מחליטים הורי משפחת רעש שעליהם לצאת לטיול משפחתי למיאמי עם שאר הילדים הנותרים. כשהוא מאוכזב וחושש מהחמצת שאר מסורות חג המולד המשפחתיות בבית רעש, לינקולן מגייס את חברו הטוב ביותר, קלייד, על מנת להמציא את התוכנית המושלמת, לשנות את דעתה של משפחתו, ולהציל את חג המולד המשפחתי.

## צוות השחקנים והדמויות

## מדבבים
בימוי הדיבוב והפקתו נעשו על ידי ענבר שטגר עזרא וענת ניב.

## הפקה
### פיתוח
ב-19 בפברואר 2020, נמסר לראשונה על הפקת סרט לייב אקשן שיתבסס על הסדרה המונפשת של ניקלודיאון, "הרעשנים". במקור, הסרט התעתד לעלות לשידור בשנת 2020, אך מסיבות שטרם נמסרו, תהליך פיתוחו והפקתו נדחה. ב-18 במרץ 2021, נמסר על ליהוקו של וולפגנג שייפר לדמותו של לינקולן ושל ג'אזיר ברונו לדמותו של קלייד. ב-23 באוגוסט 2021, נחשף צוות השחקנים המלא.
### צילומים
צילומי הסרט החלו באפריל 2021 באטלנטה, תחת השם "הכי רעשנים: חג המולד".

## שידור
הסרט שודר בערוץ ניקלודיאון ובשירות פרמאונט+ ב-26 בנובמבר 2021.

הסרט שודר לראשונה בישראל ב-24 בדצמבר 2023 בערוץ ניקלודיאון.

## רייטינג
בסרט צפו 383,000 ילדים בגילאי 2–11, 252,000 ילדים בגילאי 6–11 ובסך הכל, בסרט צפו 881,000 צופים בשידורו המקורי, דבר שהפך אותו לסרט הילדים הטלוויזיוני הנצפה ביותר לשנת 2021.

## ראו גם
* הכי רעשנים - סדרת לייב אקשן שמבוססת על סדרת ההנפשה

## קישורים חיצוניים

* "הכי רעשנים: חג המולד", במיזם "אישים" לתיעוד היצירה הישראלית

## הערות שוליים

קטגוריה:סרטי טלוויזיה אמריקאיים
קטגוריה:סרטים מבוססי סדרות טלוויזיה
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:הרעשנים
Cyberpunk 2077: Trauma Team

**Cyberpunk 2077: Trauma Team** (בתרגום חופשי לעברית: **סייברפאנק 2077: צוות טראומה**) היא סדרת חוברות קומיקס מסוגת הסייברפאנק והדיסטופיה, שנכתבת על ידי קולן בון, מאויירת על ידי מיגל ולדרראמה ומוצאת לאור על ידי דארק הורס קומיקס, אשר מתרחשת ביקום של משחק הווידאו *[[Cyberpunk 2077]]*. החוברת הראשונה יצאה לאור ב-9 בספטמבר 2020.

## עלילה
העלילה מתרחשת בשנת 2077 ומתמקדת בנדיה, חובשת העובדת במגה-תאגיד מיליטריסטי פרטי בשם "טראומה טים אינטרנשיונל" (Trauma Team International). לאחר קרב יריות טראומטי עקוב מדם בו כלל חברי הצוות שלה נהרגו, נדיה מסכימה להמשיך לעבוד עבור החברה.

## הוצאה לאור
הקומיקס *Trauma Team* נוצר על ידי שיתוף פעולה של דארק הורס קומיקס ביחד עם CD Projekt RED והוא בעל יקום משותף עם משחק הווידאו של CD Projekt RED, *Cyberpunk 2077*. הכתיבה בוצעה על ידי קולן בון (שבעברו כתב עבור הקומיקסים *Harrow County*, *Uncanny X-Men* ו-*X-Men Blue*), האיורים בוצעו על ידי מיגל ולדרראמה (בעברו אייר עבור הקומיקס *Giants* יחד עם אחיו, קרלוס), הצביעה בוצעה על ידי ג'ייסון וורדי והלטרינג בוצע על ידי פרנק סבטקוביס.

ההכרזה על סדרת הקומיקסים התפרסמה ב-21 ביוני 2020 בחשבון הטוויטר הרשמי של Cyberpunk 2077, מספר ימים לאחר ההכרזה כי תאריך הוצאתו של המשחק עבר מ-17 בספטמבר ל-19 בנובמבר.

החוברת הראשונה בסדרת הקומיקסים יצאה לאור ב-9 בספטמבר 2020. מהדורה מוגבלת של החוברת הראשונה גם כן יצאה לאור, אשר מכילה עטיפת אלטרנטיבית וליתוגרפיה שעוצבה על ידי האמן רוברט סאממלין. הכרך הראשון של הסדרה, שמאגד את ארבע החוברות הראשונות, יצא לאור ב-9 בפברואר 2021.

## קישורים חיצוניים
* 

## הערות שוליים

קטגוריה:Cyberpunk
קטגוריה:דארק הורס קומיקס
קטגוריה:סדרות קומיקס
קטגוריה:ספרי דיסטופיה
Singular: Act II

***Singular: Act II*** הוא אלבום האולפן הרביעי של הזמרת האמריקאית סברינה קרפנטר, שיצא ב-19 ביולי 2019 תחת הוצאת הוליווד רקורדס (האלבום האחרון שלה עם החברה). האלבום נחשב לחצי השני של פרויקט בן שני חלקים, כשהוא משלים את אלבום האולפן השלישי שלה  שיצא בשנת 2018. קרפנטר כתבה והקליטה את השירים מ-2017 עד 2019, במקביל להקלטת האלבום הראשון. קרפנטר התכוונה במקור להוציא את האלבום לצד Act I כאלבום מלא בשם Singular, עם זאת, קרפנטר פיצלה את האלבום בגלל הבדלים בתוכן השירים.

האלבום קודם על ידי הוצאה של שלושה סינגלים "Pushing 20", "Exhale" ו-"In My Bed" וכן סינגל שיווקי אחד, "I'm Fakin". בנוסף, האלבום כולל שיתוף פעולה עם הראפרית האמריקאית סוויטי.

האלבום זכה לביקורות חיוביות ממבקרי מוזיקה, ובאופן מסחרי האלבום הגיע למקום ה-138 במצעד הבילבורד 200, והפך להישג הנמוך ביותר שלה במצעד.

## רקע והוצאה
ב-2 ביוני 2018, קרפנטר הכריזה רשמית על אלבום האולפן השלישי שלה Singular, וכי הוא מתוכנן לצאת בחורף 2018. ב-22 באוקטובר 2018, קרפנטר הודיעה שהאלבום ישוחרר בשני חלקים כשהחלק הראשון יצא ב-9 בנובמבר 2018, והחלק השני "יגיע בקרוב". לאחר פרסום החלק הראשון, קרפנטר חשפה כי החלק השני ישוחרר בתחילת 2019. ב-30 בדצמבר 2018, קרפנטר ערכה סיכום של שנת 2018 באינסטגרם שבו היא השמיעה קטע של שיר מהאלבום, שהתגלה מאוחר יותר כשיר "Take Off All Your Cool".

ב-2 במרץ 2019, קרפנטר ביצעה שני שירים חדשים מהאלבום: "Pushing 20" ו-"Exhale" במופע הפתיחה של סיבוב ההופעות שלה באורלנדו, פלורידה. היא גם ביצעה את השירים לאורך סיבוב ההופעות. ב-3 במאי 2019, קרפנטר שינתה את חשבון אינסטגרם "Singular: Act I" ל"Singular: Act II". זה קרה במקביל ליציאת "Exhale".

ב-4 ביוני 2019, קרפנטר חשפה את עטיפת האלבום. מאוחר יותר באותו יום, קרפנטר הכריזה רשמית על האלבום באמצעות חשבונות המדיה החברתית שלה ושתאריך השחרור הוא ב-19 ביולי 2019. קרפנטר חשפה את רשימת השירים למחרת.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סברינה קרפנטר
קטגוריה:אלבומי המשך
קטגוריה:אלבומים באנגלית
קטגוריה:אלבומי פופ
קטגוריה:אלבומי חברת הוליווד רקורדס
הכי רעשנים (סדרת טלוויזיה, 2022)

**הכי רעשנים** (באנגלית: **The Really Loud House**) היא קומדיית מצבים קומדיה אמריקאית, המבוססת על סדרת ההנפשה של ניקלודיאון ו ב-CBS, "הרעשנים".

בסדרה משתתפים רוב חברי צוות השחקנים של סרט הטלוויזיה "הכי הרעשנים: חג המולד" – וולפגנג שייפר, ג'אזיר ברונו, בריאן סטפאנק, לקסי דיבנדטו, סופיה וודוורד, קתרין אשמור בראדלי, אובין בראדלי, אלה אלן, מיה אלן ולקסי ג'ניצ'ק – ששבו לגלם את דמויותיהם מהסרט. 

באפריל 2023, הסדרה חודשה לעונה שנייה ואחרונה ובאותו הזמן גם הודיעו על סרט חדש לכבוד "ליל כל הקדושים", הסרט הוקרן לראשונה ב-28 בספטמבר 2023 ובישראל ב-10 באוקטובר 2024 בדיבוב העברי בערוץ ניקלודיאון.

הסדרה עלתה לשידור בערוץ ניקלודיאון ב-CBS ב-3 בנובמבר 2022. בישראל, עלתה הסדרה לשידור בערוץ ניקלודיאון ב-4 ביוני 2023 בדיבוב העברי.

הסדרה הסתיימה רשמית ב-26 בנובמבר 2024 בארצות הברית ובישראל יומיים אחרי, ב-28 בנובמבר.

## תקציר העלילה
כמו בסדרה המקורית, עלילת הסדרה מגוללת את קורותיו של לינקולן רעש, ילד בן 11 שלו 10 אחיות, בעודו מנסה לנווט בחיי היומיום עם משפחה כה גדולה. לינקולן, הידוע בתור "האיש עם התוכנית", מגייס את עזרתו של חברו הטוב ביותר, קלייד מקברייד, על מנת להתגבר על המכשולים והמהומות שהם נתקלים בהם במהלך הרפתקאותיהם היומיומיות.

## שחקנים ומדבבים

בימוי הדיבוב והפקתו נעשו על ידי ענת ניב וענבר שטגר עזרא.

## שידור

## פרקים
### עונה 1

### עונה 2

## סרטים

## הפקה
### פיתוח
ב-24 במרץ 2022, נמסר לראשונה על פיתוחה והפקתה של סדרת לייב אקשן שתשמש כרימייק לסדרה המונפשת "הרעשנים" עבור שירות הזרמת המדיה "פרמאונט+", זאת לצד ההכרזה על חידוש הסדרה המקורית לעונה שביעית.

ב-4 בספטמבר 2022, נחשף שם הסדרה הרשמי – "**The Really Loud House**" – וכן נחשף כי היא תעלה לשידור בנובמבר 2022. כמו כן, הוכרז כי שידור הסדרה יעבור לידיה של ערוץ ניקלודיאון.

### ליהוק
רוב חברי צוות השחקנים של הסרט "הכי הרעשנים: חג המולד" – וולפגנג שייפר, ג'אזיר ברונו, בריאן סטפאנק, לקסי דיבנדטו, סופיה וודוורד, קתרין אשמור בראדלי, אובין בראדלי, אלה אלן, מיה אלן ולקסי ג'ניצ'ק – שבו לגלם את דמויותיהם של בני משפחת רעש וקלייד מקברייד.

עם זאת, מספר דמויות לוהקו מחדש – ב-26 במאי 2022, נמסר על ליהוקן של אווה קרלטון ואנאקה פורנרט לדמויותיהן של לני ולין רעש, בהתאמה. עוד פורסם על ליהוקה של ג'ולי ג'נקינס לדמותה של אם המשפחה, ריטה רעש; לאחר שמורטה מוס התעתדה לשוב לגלם את הדמות, אך הוחלפה מסיבות שטרם פורסמו. ב-12 ביוני 2022, נמסר כי את דמותה של לילי רעש תגלם אוגוסט מייקל פיטרסון. ב-8 באוקטובר 2022, נמסר כי כמו בסרט הלייב אקשן, את דמותה של לילי יגלמו שתי שחקניות, וכי השחקנית השנייה תהיה אמילי פורד.

ב-13 באוגוסט 2022, הודיע קווין צ'מברלין על ליהוקו לגילום דמותו של פליפ, וב-12 באוקטובר 2022, נמסר על ליהוקו של גאווין מדוקס ברגמן לדמותו של ליאם הניקאט.

### צילומים
צילומי הסדרה החלו ביוני 2022 באלבקרקי, ניו מקסיקו. באוגוסט 2022, נמסר על הפסקה זמנית בצילומים, שהתחדשו ב-23 בספטמבר 2022.

## שידור
ב-5 באוקטובר 2022, נחשף כי הסדרה תעלה לשידור בערוץ ניקלודיאון ב-3 בנובמבר 2022.

## פרסים ומועמדויות

## קישורים חיצוניים
* 

## הערות שוליים

קטגוריה:סדרות קומדיה אמריקאיות
קטגוריה:ניקלודיאון: תוכניות וסדרות
קטגוריה:סדרות טלוויזיה על משפחות
קטגוריה:אולפני CBS: תוכניות וסדרות
קטגוריה:קומדיות מצבים אמריקאיות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
פרפאפיו

**פרפאפיו** (שם מדעי: *Parapapio*; מיוונית עתיקה: "ליד בבון") הוא סוג נכחד של קוף דמוי-בבון שהתקיים במשך הפליוקן עד הפליסטוקן של אפריקה שלפני 3.6 עד 0.781 מיליון שנה מזמננו. הסוג הוגדר ב-1937 בידי החוקר תומאס רופרט ג'ונס , על סמך ממצאים מאתיופיה, קניה ודרום אפריקה.

בסוג זה נכללים 4 מינים, אשר מובחנים בעיקר על פי מבנה גודל הטוחנות שלהם. עם זאת מספר חוקרים רואים בכך הוכחות לדו-צורתיות זוויגית ולא הוכחה למין חדש.

הפרפאפיו היה קרוב לבבון במראהו אך היה בעל הבדלים במבנה הגולגולת שלו שהייתה קלה וקצרה יותר עם לסתות חסרות עיטורים וקצרה יחסית והיה גם בעל דו-צורתיות זוויגית קלה יחסית.

## קישורים חיצוניים

## הערות שוליים

קטגוריה:בעלי חיים שתוארו ב-1937
קטגוריה:גנונים
קטגוריה:יונקים שחיו בפלייסטוקן באפריקה
קטגוריה:פרימטים שחיו בפלייסטוקן
זאק וייה

**זאק וייה** (באנגלית: **Zach Villa** נולד ב-17 במרץ 1987) הוא שחקן, זמר, פזמונאי, רקדן ומוזיקאי אמריקאי. הוא ידוע בעיקר בזכות תפקידו כרוצח הסדרתי, ריצ'רד רמירז בעונה התשיעית של סדרת האימה האנתולוגית אימה אמריקאית: 1984.

## ביוגרפיה
וייה נולד להורים מקסיקנים בקלינטון, איווה. בינואר 2015, וייה וחברתו ללהקת "Rebel and a Basketcase אוון רייצ'ל ווד הודיעו שהם מאורסים. בני הזוג סיימו את אירוסיהם בספטמבר 2017.

## קריירה
בשנת 2019 החל לשחק בסדרה אימה אמריקאית: 1984. בסדרה הוא גילם את ריצ'רד רמירז, רוצח סדרתי.

בשנת 2022 שיחק בסרט הקולנוע "היפוכונדר". באותה שנה שיחק בפרק בסדרת הטלוויזיה, ארכיון 81.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:בוגרי בית הספר ג'וליארד
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:רקדנים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1986
האסון בחגיגות ליל כל הקדושים בסיאול

**האסון ב[[ליל כל הקדושים]] ב[[סיאול]]** היה אסון תדחוקת קהל בדרום קוריאה שהתרחש ב-29 באוקטובר 2022 במהלך חגיגות ליל כל הקדושים בסיאול, ובו, עקב מעיכה וחנק שנגרמו בתדחוקת קהל, נספו לפחות 158 בני אדם, וכ-200 נוספים נפצעו.

זהו האסון האזרחי הגדול ביותר שאירע במדינה מאז טביעת המעבורת MV Sewol ב-2014, שבה נהרגו למעלה מ-300 בני אדם.

## האירוע
רובע איטוון  שבסיאול, בירת דרום קוריאה, מכיל מספר גדול של מועדוני לילה וברים. כ-100,000 בני אדם השתתפו בחגיגות ליל כל הקדושים ברובע. אלה היו חגיגות ליל כל הקדושים הגדולות ביותר שנערכו במקום אי-פעם, ואף האירוע הגדול הראשון מאז פרוץ מגפת הקורונה בקוריאה הדרומית שבו לא נדרשה עטיית מסכה.

תדחוקת הקהל החלה בשעה 22:20 לאורך רחוב צר ליד מלון המילטון, על פי גורמים רשמיים. גופי תקשורת מקומיים הצהירו שאנשים הצטופפו בבר בשל שמועה שנכח שם ידוען לא מזוהה. הרחוב בו אירע המקרה מחובר לאיטוון-רו, הרחוב הראשי של הרובע, כשהכביש משופע כלפי מעלה ובסופו של דבר נפגש עם רחוב אחר, מה שגרם לדחיקת והצטופפות האנשים לאורך הקטע הצר בכביש. אורכו של הרחוב הוא כ-45 מטרים ורוחבו 4 מטרים, מה שמנע במהלך האירוע משירותי החירום להיכנס לרחוב בצורה סדירה. גורמי חירום אמרו שלפחות 81 שיחות הגיעו למוקדי החירום על ידי אנשים שחוו קשיי נשימה.

## קורבנות
גורמים רשמיים בסיאול אמרו שלפחות 149 בני אדם מתו, וכי יש צפי שהמספר יעלה. רוב ההרוגים היו בני נוער או אנשים בשנות ה-20 לחייהם. שני זרים היו בין ההרוגים. סוכנות הכבאות הלאומית ומשרד הפנים והבטיחות אמרו שכמעט 100 בני אדם נפצעו, ו-50 קיבלו טיפול רפואי בגין דום לב.

## תגובות
נשיא ארצות הברית ג'ו ביידן הביע את תנחומיו למשפחות הקורבנות. גם מנהיגי יפן, סין, בריטניה, רוסיה, נורווגיה, קנדה, הוותיקן, איטליה, הודו, וייטנאם ומלזיה הביעו את תנחומיהם.

## החקירה
צוות החקירה המיוחד לבחינת האסון קבע כי הוא נגרם בשל אי נקיטת צעדים מקדימים למניעתו ובשל תגובה לקויה בזמן אמת. 

הצוות המליץ להגיש כתבי אישום נגד 23 נאשמים, בחשד לרשלנות מקצועית ועבירות נוספות. אחד הנאשמים הוא קצין משטרה הנאשם במחיקת דיווחים שהתריעו מפני דוחק אפשרי.

## קישורים חיצוניים

## הערות שוליים

קטגוריה:אירועי ליל כל הקדושים
קטגוריה:אסונות מחיצה
קטגוריה:אסונות ב-2022
קטגוריה:קוריאה הדרומית: היסטוריה
קטגוריה:מיתות מצולמות
קטגוריה:2022 בקוריאה הדרומית